Surathai21/ocs-krisdika huggingface dataset:
กฎกระทรวงกำหนดเรืออื่นที่ได้รับการยกเว้นไม่อยู่ภายใต้บังคับพระราชบัญญัติแรงงานทางทะเล พ.ศ. 2558 พ.ศ. 2561
วันที่ประกาศ: 2018-02-16

content: กฎกระทรวง กำหนดเรืออื่นที่ได้รับการยกเว้นไม่อยู่ภายใต้บังคับ พระราชบัญญัติแรงงานทางทะเล พ.ศ. ๒๕๕๘ พ.ศ. ๒๕๖๑
content: อาศัยอำนาจตามความใน (๔) ของบทนิยามคำว่า “เรือ” ในมาตรา ๓ และมาตรา ๕ วรรคหนึ่ง แห่งพระราชบัญญัติแรงงานทางทะเล พ.ศ. ๒๕๕๘ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “เขตการเดินเรือ” หมายความว่า เขตการเดินเรือที่กำหนดตามกฎหมายว่าด้วยการเดินเรือในน่านน้ำไทย กฎข้อบังคับสำหรับการตรวจเรือซึ่งออกตามกฎหมายว่าด้วยการเดินเรือในน่านน้ำไทย “เขตท่าเรือ” หมายความว่า เขตท่าเรือที่กำหนดตามกฎหมายว่าด้วยการเดินเรือในน่านน้ำไทย “เรือสำราญและกีฬา”
sectionNo: 1
content: หมายความว่า เรือสำราญและกีฬาที่กำหนดตามกฎหมายว่าด้วยการเดินเรือในน่านน้ำไทย
sectionNo: 2
content: ข้อ ๒ เรืออื่นตาม (๔) ของบทนิยามคำว่า “เรือ” ในมาตรา ๓ แห่งพระราชบัญญัติแรงงานทางทะเล พ.ศ. ๒๕๕๘ ได้แก่ (๑) เรือของทางราชการที่มิได้มีวัตถุประสงค์ในเชิงพาณิชย์ (๒) เรือที่มีขนาดต่ำกว่า ๒๐๐ ตันกรอสส์ ที่มีเขตการเดินเรือภายในประเทศ (๓) เรือที่ให้บริการในบริเวณเขตท่าเรือ รวมถึงรับส่งคนหรือสินค้า
sectionNo: 2
content: เรือดัน เรือลากจูงหรือเรือรับส่งเชือก (๔) เรือที่ให้บริการรับส่งนำร่อง (๕) เรือเดินประจำทางที่มีเขตการเดินเรือภายในเขตจังหวัด (๖) เรือสำราญและกีฬาที่มิได้มีวัตถุประสงค์ในเชิงพาณิชย์ (๗) เรือที่มีลักษณะเป็นแท่นขุดเจาะนอกฝั่งแบบเคลื่อนที่ (mobile offshore drilling units : MODU) (๘)
sectionNo: 2
content: เรือที่มีเขตการเดินเรือประเภทเรือกลเดินทะเลเฉพาะเขต หรือเรือเดินทะเลที่มิใช่เรือกล
content: ให้ไว้ ณ วันที่ ๑ กุมภาพันธ์ พ.ศ. ๒๕๖๑ ไพรินทร์ ชูโชติถาวร รัฐมนตรีช่วยว่าการกระทรวงคมนาคม ปฏิบัติราชการแทน รัฐมนตรีว่าการกระทรวงคมนาคม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่ (๔) ของบทนิยามคำว่า “เรือ” ในมาตรา ๓ แห่งพระราชบัญญัติแรงงานทางทะเล พ.ศ. ๒๕๕๘ บัญญัติให้ออกกฎกระทรวงกำหนดเรืออื่น เพื่อให้ได้รับการยกเว้นไม่อยู่ภายใต้บังคับพระราชบัญญัติแรงงานทางทะเล พ.ศ. ๒๕๕๘ จึงจำเป็นต้องออกกฎกระทรวงนี้
กฎกระทรวงกำหนดกรณีการจัดซื้อจัดจ้างพัสดุโดยวิธีเฉพาะเจาะจง พ.ศ. 2561
วันที่ประกาศ: 2018-02-02

content: กฎกระทรวง กำหนดกรณีการจัดซื้อจัดจ้างพัสดุโดยวิธีเฉพาะเจาะจง พ.ศ. ๒๕๖๑
content: อาศัยอำนาจตามความในมาตรา ๕ วรรคหนึ่ง และมาตรา ๕๖ วรรคหนึ่ง (๒) (ซ) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกกฎกระทรวงกำหนดกรณีการจัดซื้อจัดจ้างพัสดุโดยวิธีเฉพาะเจาะจง พ.ศ. ๒๕๖๐
sectionNo: 2
content: ข้อ ๒ ให้การจัดซื้อจัดจ้างพัสดุดังต่อไปนี้ เป็นกรณีการจัดซื้อจัดจ้างพัสดุโดยวิธีเฉพาะเจาะจง (๑) การจัดซื้อจัดจ้างพัสดุที่เกี่ยวกับการจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช (๒)
sectionNo: 2
content: การจัดซื้อจัดจ้างพัสดุเพื่อช่วยเหลือผู้ประสบภัยพิบัติกรณีฉุกเฉินตามระเบียบที่ออกตามกฎหมายว่าด้วยวิธีการงบประมาณหรือระเบียบที่ออกตามกฎหมายอื่น (๓) การจัดซื้อจัดจ้างพัสดุที่เกี่ยวกับความมั่นคงของสถาบันพระมหากษัตริย์ (๔) การจัดซื้อจัดจ้างพัสดุจากรัฐวิสาหกิจหรือนิติบุคคลในเครือของหน่วยงานของรัฐเดียวกัน
sectionNo: 2
content: ดังต่อไปนี้ (ก) รัฐวิสาหกิจหรือนิติบุคคลที่มีหน่วยงานของรัฐถือหุ้นหรือเป็นหุ้นส่วนรวมอยู่ด้วยในรัฐวิสาหกิจหรือนิติบุคคลนั้นไม่น้อยกว่าร้อยละยี่สิบห้าของทุนทั้งหมด หรือไม่น้อยกว่าร้อยละยี่สิบของทุนทั้งหมดและเป็นผู้ถือหุ้นรายใหญ่ที่สุด (ข)
sectionNo: 2
content: รัฐวิสาหกิจหรือนิติบุคคลที่มีหน่วยงานของรัฐหรือรัฐวิสาหกิจหรือนิติบุคคลตาม (ก) แห่งเดียวหรือหลายแห่งถือหุ้นหรือเป็นหุ้นส่วนรวมอยู่ด้วยหรือรวมกันในรัฐวิสาหกิจหรือนิติบุคคลนั้นไม่น้อยกว่าร้อยละห้าสิบของทุนทั้งหมด (ค) รัฐวิสาหกิจหรือนิติบุคคลที่มีหน่วยงานของรัฐหรือรัฐวิสาหกิจหรือนิติบุคคลตาม (ก)
sectionNo: 2
content: หรือรัฐวิสาหกิจหรือนิติบุคคลตาม (ข) ในลำดับชั้นแรกหรือในชั้นต่อ ๆ ไปแห่งเดียวหรือหลายแห่งถือหุ้นหรือเป็นหุ้นส่วนรวมอยู่ด้วยหรือรวมกันในรัฐวิสาหกิจหรือนิติบุคคลนั้นไม่น้อยกว่าร้อยละห้าสิบของทุนทั้งหมด (๕) การจัดซื้อจัดจ้างพัสดุที่ต้องใช้พัสดุนั้นโดยฉุกเฉิน
sectionNo: 2
content: ซึ่งหากใช้วิธีประกาศเชิญชวนทั่วไปหรือวิธีคัดเลือกอาจก่อให้เกิดความล่าช้าและอาจทำให้เกิดความเสียหายแก่หน่วยงานของรัฐหรือประโยชน์สาธารณะ
content: ให้ไว้ ณ วันที่ ๓๐ มกราคม พ.ศ. ๒๕๖๑ อภิศักดิ์ ตันติวรวงศ์ รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕๖ วรรคหนึ่ง (๒) (ซ) แห่งพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ บัญญัติให้การจัดซื้อจัดจ้างโดยวิธีเฉพาะเจาะจงกรณีอื่นให้เป็นไปตามที่กำหนดในกฎกระทรวง ดังนั้น
content: เพื่อให้การจัดซื้อจัดจ้างพัสดุเพื่อช่วยเหลือผู้ประสบภัยพิบัติกรณีฉุกเฉิน การจัดซื้อจัดจ้างพัสดุที่เกี่ยวกับความมั่นคงของสถาบันพระมหากษัตริย์ การจัดซื้อจัดจ้างพัสดุจากรัฐวิสาหกิจหรือนิติบุคคลในเครือของหน่วยงานของรัฐเดียวกัน และการจัดซื้อจัดจ้างพัสดุที่ต้องใช้พัสดุนั้นโดยฉุกเฉิน
content: ซึ่งหากใช้วิธีประกาศเชิญชวนทั่วไปหรือวิธีคัดเลือกอาจก่อให้เกิดความล่าช้าและอาจทำให้เกิดความเสียหายแก่หน่วยงานของรัฐหรือประโยชน์สาธารณะ เป็นไปด้วยความเรียบร้อย มีประสิทธิภาพ มีความต่อเนื่อง และเหมาะสม ไม่ก่อให้เกิดความเสียหายต่อสถาบันพระมหากษัตริย์ การดำเนินงานของหน่วยงานของรัฐ หรือประโยชน์สาธารณะ
content: สมควรกำหนดให้การจัดซื้อจัดจ้างพัสดุกรณีดังกล่าวกระทำได้โดยวิธีเฉพาะเจาะจง จึงจำเป็นต้องออกกฎกระทรวงนี้